Diari Oficial de la Generalitat Valenciana


Sumari del DOGV 2259, del 04-05-1994 (1994/831309)

RESOLUCIÓ de 28 d'abril de 1994, de la directora general de l'Institut Valencià d'Administració Pública, per la qual estableix el règim del curs obligatori de valencià per als aspirants que han superat les proves selectives d'accés al grup C d'administració general, grups A, B i D d'administració especial i grups B. C, D i E personal laboral, de la Generalitat Valenciana, corresponents a l'Oferta d'Ocupació Pública de 1992 (convocatòries 03/92, 05/92, 06/92, 07/92, 08/92, 09/92, 10/92,f 11/92, 12/92, 13/92 i 14/92).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2259

Data del DOGV
:   04-05-1994

Secció del DOGV
:   AUTORITATS I PERSONAL

Número del document
:   1994/831309


Data del document
:   28-04-1994

Organisme emissor
:   Institut Valencià d'Administració Pública

Tipus de document
:   Resolució

RESOLUCIÓ de 28 d'abril de 1994, de la directora general de l'Institut Valencià d'Administració Pública, per la qual estableix el règim del curs obligatori de valencià per als aspirants que han superat les proves selectives d'accés al grup C d'administració general, grups A, B i D d'administració especial i grups B, C, D i E personal laboral, de la Generalitat Valenciana, corresponents a l'Oferta d'Ocupació Pública de 1992 (convocatòries 03/92, 05/92, 06/92, 07/92, 08/92, 09/92, 10/92, 11/92, 12/92, 13/92 i 14/92). [94/2781]  
Vistes les convocatòries 03/92, 05/92, 06/92, 07/92, 08/92, 09/92, 10/92, 11/92, 12/92, 13/92 i 14/92, corresponents a l'Oferta d'Ocupació Pública de 1992.  
Vista la Resolució de 28 de juliol de 1993 que estableix el règim dels cursos d'habilitació per als aspirants que van superar les proves selectives dels grup C d'administració general.  
Vista la Resolució de 26 de juliol de 1993, que estableix el règim dels cursos d'habilitació per als aspirants que van superar les proves selectives dels grups A i B d'administració especial.  
D'acord amb allò previst en l'article 50 del Decret Legislatiu, de 20 de març de 1991, del Consell de la Generalitat Valenciana, pel qual va aprovar el text refós de la Llei de la Funció Pública Valenciana; en la base 11 de les respectives convocatòries, així com en la base 9 de la Resolució de 28 de juliol, i la base 8 de la Resolució de 26 de juliol esmentades, resolc:  
Primer  
Convocar els aspirants que van superar les proves esmentades, a la realització del curs específic de valencià, que tindrà caràcter obligatori, i se celebrarà del 23 de maig al 2 de juny (ambdós inclosos).  
Queden exceptuats de realitzar aquest curs:  
1. Els aspirants que acrediten estar en possessió del certificat oficial del Grau Elemental de Coneixements de Valencià. Tanmateix els aspirants del grup E hauran d'acreditar el certificat del Grau Oral de Coneixements de Valencià.  
Per acreditar-ho els aspirants disposaran des de l'endemà de la publicació d'aquesta resolució fins el 15 de maig, ambdós inclosos, per tal de presentar a la seu de l'IVAP, carrer del Museu, núm. 3, 46902 València, el certificat oficial del Grau Elemental i, si fa el cas, del Grau Oral de Coneixements de Valencià lliurat o homologat per la Junta Qualificadora de Coneixements de Valencià.  
2. Els aspirants que varen obtenir les qualificacions següents, o superiors, en l'exercici obligatori/voluntari de valencià, corresponents a la seua oposició:  
Grup C d'administració general: 2,10 punts  
Grups A, B d'administració especial: 2,80 punts  
Grup D d'administració especial: 3,50 punts  
Grup B de personal laboral: 2,80 punts  
Grup C de personal laboral: 2,10 punts  
Grups D i E de personal laboral: 3,50 punts  
Segon  
El règim del curs serà el següent:  
Dies: 23, 24, 25, 26, 30, 31 de maig i 1, 2 de juny.  
Horari: 16'30 a 19'30 hores.  
Durada: 25 hores.  
Lloc: a la seu de l'IVESP (Institut Valencià d'Estudis en Salut Pública), carrer de Joan de Garay, núm. 21. 46642 València.  
València, 28 d'abril de 1994.- La directora de l'IVAP: Juana Serna Masiá.